

|  |  |  |
| --- | --- | --- |
| Titel: | **What’s new, Scooby-Doo?** |  |
| Tema: | Lytning, mystery, detektivhistorie, tegneserie |
| Fag: | Engelsk |
| Målgruppe: | 5. - 6. klasse |
|  |  |
|  | Data om læremidlet:  **Tv-udsendelse:** “What’s new, Scooby-Doo?, Boomerang, 21.02.2020, 21 min.  Scooby-Doo er en tegnefilmsserie, som mange elever kender fra TV. Serien handler om en gruppe på fire unge mennesker og en hund, Scooby-Doo, som opklarer mysterier. I denne episode er de i Costa Rica, hvor de opklarer en sag om en monsterdinosaur og hemmeligt guld. Episoden hedder 3D Struction  **Faglig relevans/kompetenceområder**  Denne udsendelse er tænkt til 5. - 6. klasse i arbejdet med lytning. Eleverne skal forstå hovedindholdet i udsendelsen, som ikke har undertekster, og hvor der er tale om et autentisk engelsk i et naturligt tempo. Eleverne vil måske ikke forstå alt, men billederne og deres generelle kendskab til genren vil hjælpe dem. Hvis udsendelsen skal bruges tematisk, er emnet Mystery.  **Ideer til undervisningen**  **Before watching**  Aktiver elevernes forforståelse ved at spørge, om de kender Scooby-Doo. Hvad plejer udsendelserne at handle om? Hvem er med i serien?  Hvad er et mystery? Hvilke ord kender de i den forbindelse?  Skriv evt. følgende ord op på tavlen: solve a mystery, crime, clues, suspense, revenge, warn, detectives.  Når I har talt om genren, kan disse ord bruges til at arbejde sig ind på denne episode: fossil, extinct, excavate, archaeologist, ancient, curse, sacred, spirits. Lad først eleverne tale sammen i par om, hvad ordene betyder. Saml derefter op i klassen. Efterfølgende kan du lade eleverne gætte, hvad lige nøjagtig denne episode så kan handle om.  Tal også med eleverne om, at de ikke nødvendigvis kan forstå alt, hvad der bliver sagt, men at det ikke gør noget, da sproget er tænkt til native speakers og det gælder om at forstå “the big picture”.  **While watching**  Se filmen en gang og eventuelt en gang mere.  Eleverne kunne i første gang bare se filmen uden andet end at koncentrere sig om at forstå.  Stop dog filmen, når I kommer til dette tidspunkt 15:00. Spørg eleverne, hvem de tror gjorde det, og hvorfor? På dette sted er alle de mulige “skurke” lige blevet præsenteret.  Forud for anden runde kunne I tale om det, at historier som minimum har en begyndelse, midte og slutning. Denne gang skal de holde øje med, hvornår de mener forskellige dele af filmen starter og slutter:  Begyndelse - hvad er problemet? - fra start til 8:00  Midte - detektivarbejdet - 8:00 - 13:55  Slutning - opklaring - 13:55 - 19:40  Eleverne kan også holde øje med gruppens medlemmer. Hvilke roller har de enkelte medlemmer, og hvordan ved du det?  Saml op på denne opgave i After watching   |  |  | | --- | --- | | Name | What role do this person have? Write a few words about the person | | Sccoby-Doo |  | | Velma |  | | Daphne |  | | Shaggy |  | | Fred |  |   **After watching**  Hvis målet for at se tegnefilmen er lytning med fokus på hovedindholdet, skal det i første omgang være det, som der følges op på.  **Spørgsmål** Dette kan gøres med spørgsmål. Disse kan læreren lave, men lad meget gerne eleverne udarbejde dem sammen i par. Lad dem stille 5 - 8 spørgsmål til filmen. Det vil være en god ide at repetere spørgeord her: what, when, where, how …., så eleverne er klædt på til arbejdet. I denne type film er der ikke meget at analysere på, så de fleste spørgsmål vil nok være af lukket karakter. Dette er også ok, hvis det skal vise, at de har forstået filmen.  Når spørgsmålene er klar, kan I eventuelt lave CL strukturen “Inside, outside circle”, hvor eleverne kan stille hinanden spørgsmål og besvare dem.  Lærer eller elever kan også udarbejde en multiple choice, som tjekker forståelsen. Har I Skoletube. dk, så brug multiple choice værktøjet i app'en H5P. Eleverne kan efterfølgende dele med kammeraterne.  [Kahoot.com](https://kahoot.com/) er en anden mulighed for at lave multiple choice opgaver.  **Hvor svær var tegneserien at forstå?** Hvis I er i tvivl om, hvor svært eleverne synes, det var at forstå filmen sprogligt, kan du lave denne øvelse. Bed dem om give et tal på en skala fra 1 - 10, hvor 10 er “det var supersvært”, 5 er “jeg forstod noget, og 1 “jeg forstod det meste”. Har du ikke en klasse, hvor denne øvelse kan gøres i fuld offentlighed, så bed dem skrive deres navn og tallet på et lap papir til læreren. Det vil give jer et meget godt billede af elevernes faglige niveau. Dette kan være en indikator på, valg af fremtidige lytteopgaver eller om stilladseringen, før filmen blev set, var tilstrækkelig  **Sammenhæng i historien**  Eleverne skal i denne opgave lægge de nedenstående 8 sætningerne, som fortæller noget fra filmen, i rigtig rækkefølge.  Klip sætningerne fra hinanden og giv dem til eleverne. Lad dem parvis finde sammenhængen i filmen. I kan så tjekke, om de har de grundlæggende forståelse på plads. Endeligt kan de bruge sætningerne til at prøve at genfortælle historien med en makker.   |  | | --- | | They remove the bones from the jungle into the lorry | | The museum curator says hello to the gang | | The excavator is called Beta. The 2nd letter in the Greek alphabet | | The dinosaur jumps out of the screen | | They find something they think is gold down in the tunnel | | They split into groups down in the tunnels | | Maybe it is not a real dinosaur? | | They find the persons who did it |   **Ordforråd**  Her er nogle chunks, som kan være gode at kunne for eleverne. Tal med dem om, i hvilke sammenhænge disse udtryk kan bruges. Få dem eventuelt til at skrive og spille nogle små rollespil, hvor de bruger udtrykkene.  Not much further  Take a look around  Solve a mystery  Stay calm  Get real!  We made it  A lot to answer for  **Skriftlighed**  Eleverne kan selv skrive en kort detektivhistorie. Snak om begyndelse, midte, slutning (se under sammenhæng i historien). De kan eventuelt gøre det i par, så de får diskuteret ord og vendinger. Tag alle de ord og vendinger op, som I har arbejdet med. Det vil give eleverne et relevant ordforråd at bruge af.  **Tegnefilm**  Den historie, som eleverne skriver kan laves om til en tegnefilm. Har I skoletube.dk, så er programmet Pixton Edu ideelt til formålet. Har nogle elever meget svært ved at skrive/stave, kan de indtale, hvad der skal stå i taleboblerne. Kender du ikke selv programmet, så er der gode instruktionsvideoer, som eleverne selv kan se, inden de går i gang. Du skal blot oprette en kanal, hvori de kan aflevere deres tegneserier. Supplerende materialer Søg på dit eget CFU for at finde andre tegneserier og graphic novels  Hjemmesider med opgaver, som kan printes ud <https://www.eslprintables.com/cinema_and_television/movies/movies_for_kids/scooby_doo/>  <https://en.islcollective.com/english-esl-worksheets/search/Scooby+Doo> | |